“2005-жылдын 25-ноябрындагы Көз карандысыз Мамлекеттердин Шериктештигине мүчө мамлекеттердин автоунаа каражаттарын уурдоого каршы күрөшүүдө жана аларды кайтарып берүүнү камсыз кылууда кызматташтыгы жөнүндө Макулдашууга өзгөртүүлөрдү киргизүү тууралуу 2018-жылдын 20-июлунда Баку шаарында кол коюлган Протоколун ратификациялоо жөнүндө”

Кыргыз Республикасынын Мыйзамынын долбоору жөнүндө” Кыргыз Республикасынын Өкмөтүнүн токтомунун долбооруна

НЕГИЗДЕМЕ-МААЛЫМ КАТ

1. **Максаты жана милдеттери**

Кыргыз Республикасынын Өкмөтүнүн токтомунун долбоорунун максаты жана милдети болуп 2005-жылдын 25-ноябрындагы “Көз карандысыз Мамлекеттердин Шериктештигине мүчө мамлекеттердин автоунаа каражаттарын уурдоого каршы күрөшүүдө жана аларды кайтарып берүүнү камсыз кылууда кызматташтыгы жөнүндө” Макулдашууга өзгөртүүлөрдү киргизүү жөнүндө 2018-жылдын 20-июлунда Баку шаарында кол коюлган Протоколун ратификациялоо жөнүндө” Кыргыз Республикасынын Мыйзамынын долбоорун Кыргыз Республикасынын Өкмөтү тарабынан жактыруу болуп саналат.

1. **Баяндоочу бөлүк**

КМШга мүчө мамлекеттердин аймагында уюшкан кылмыштуулукка жана кылмыштардын башка кооптуу түрлөрүнө каршы күрөшүүнү координациялоо боюнча бюронун (мындан ары – УККККБ) КМШнын Ички иштер министрлеринин кеңешине караштуу Илимий-консультативдик кеңеш (мындан ары – ИИМК) менен биргеликте берген баасы боюнча бүгүнкү күндө унаа каражаттары, алардын мамлекеттердин чек аралары аркылуу өтүүлөрү, бажы контролунан өтүүлөрү, мамлекеттик каттоону жүзөгө ашыруу, алар тарабынан алынган бузуулар (конструктивдүү жараксыздыкка алып келген) тууралуу маалыматтарды алмашуу механизминде олуттуу кемчиликтер бар. Мунун натыйжасында кылмышкерлер уурдалган унаа каражатын Шериктеш өлкөлөрдүн чек аралары аркылуу алып өтүп гана тим болбостон, алардын мыйзамдашуусун да камсыз кылып жатышат.

Буга байланыштуу, 2005-жылдын 25-ноябрындагы КМШга мүчө мамлекеттердин автоунаа каражаттарын уурдоого каршы күрөшүүдө жана аларды кайтарып берүүнү камсыз кылууда кызматташтыгы жөнүндө Макулдашууга өзгөртүүлөр киргизүү сунушталган. Бул Макулдашуу КРдин 2006-жылдын 30-ноябрындагы № 191 мыйзамы менен ратификацияланган жана бүгүнкү күндө Кыргыз Республикасынын аймагында иштеп келет.

Жогоруда көрсөтүлгөн Протоколдун долбоору ИИМКнын 2016-жылдын 6-сентябрындагы Санкт-Петербург шаарындагы кезектеги отурумунда макулдашылган жана жактырылган. Андан соң бул Протоколдун долбоору 2018-жылы июль айында Баку шаарында ИИМКнын кезектеги жыйынынын алкагында кол коюлган.

1. **Мүмкүн боло турган социалдык, экономикалык, укуктук, укук коргоочулук, гендердик, экологиялык, коррупциялык кесепеттердин болжолу**

Бул долбоорду кабыл алуу социалдык, экономикалык, укуктук, укук коргоочулук, гендердик, экологиялык жана коррупциялык кесепеттерди алып келбейт.

1. **Коомдук талкуунун жыйынтыктары жөнүндө маалымат**

 “Кыргыз Республикасынын ченемдик укуктук актылары жөнүндө” Кыргыз Республикасынын Мыйзамынын 22-беренесине ылайык Кыргыз Республикасынын Өкмөтүнүн ушул токтом долбоору Кыргыз Республикасынын Өкмөтүнүн расмий сайтына коомдук талкуулоо жол-жобосунан өтүү үчүн жайгаштырылган.

1. **Долбоордун мыйзамдарга ылайык келүүсүнүн талдоосу**

 Сунушталып жаткан Кыргыз Республикасынын Өкмөтүнүн токтомунун долбоору колдонуудагы мыйзамдардын ченемдерине, ошондой эле Кыргыз Республикасы катышуучу болуп эсептелген, белгиленген тартипте күчүнө кирген эл аралык келишимдерге карама-каршы келбейт.

1. **Каржылоо булактары жана зарылчыгы жөнүндө маалымат**

Кыргыз Республикасынын Өкмөтүнүн долбоорун кабыл алуу, республикалык бюджеттен кошумча каржылык чыгым алып келбейт.

1. **Регулятивдик таасир берүү талдоосу жөнүндө маалымат**

Бул долбоор ишкердик ишмердикти жөнгө салууга багытталган эмес, буга байланыштуу регулятивдик таасир берүү талдоосу талап кылбайт.

**Кыргыз Республикасынын**

**Ички иштер министри К. Джунушалиев**